RoboCop 3

***RoboCop 3*** er en amerikansk science fiction-actionfilm fra , regissert av Fred Dekker. Den er oppfølgeren til *[[RoboCop 2]]* fra , og som navnet antyder, den tredje filmen i *RoboCop*-serien.

*RoboCop 3* var den første filmen som benyttet digital morfing i mer enn en scene.

## Handling
I en dystopisk fremtid har konglomeratet Omni Consumer Products (OCP) lykkes med å kjøpe hele byen Detroit, etter at byen gikk konkurs. De forsøker nå å skape deres nye by, kalt Delta City. Det japanske Kanemitsu Corporation har kjøpt en kontrollerende eierandel i OCP, og forsøker å finansiere planene videre. Kanemitsu, administrerende direktør ved Kanemitsu Corporation, planlegger å fjerne alle de nåværende innbyggerne for å skape Delta City, men dette møter passiv motstand fra politiet i Detroit. Så OCP oppretter deres egen en tungt bevæpnede private sikkerhetsstyrke kalt Urban Rehabilitators, med kallenavnet «Rehabs» som står under kommando av Paul McDaggett. De arbeider med å tvangsflytte innbyggere fra Detroit til Cadillac Heights.

Nikko Halloran, en ung innbygger i Cadillac Heights som er dyktig med datamaskiner, mister begge foreldrene sine i denne flytte-prosessen. RoboCop og partneren hans Anne Lewis prøver å forsvare sivile fra Rehabs. Men McDaggett sårer Lewis, og han dør av skadene. RoboCop blir imidlertid reddet av medlemmer fra en motstandsbevegelse som blant annet består av Nikko og en rekke andre innbyggere fra Cadillac Heights, og han slutter seg til slutt med dem. Men fordi han ble alvorlig skadet under skuddvekslingen, stuper RoboCops effektivitet. Han ber de andre motstanderne om å tilkalle Dr. Lazarus, en av vitenskapsfolkene som var med på å skape ham. Under et angrep mot et lager får motstandsbevegelsen tak i en prototype på en jet-pack, som Dr. Lazarus modifiserer og oppgraderer slik at RoboCop kan bruke den. Etter å ha kommet seg etter skadene, gjennomfører RoboCop sin egen kampanje mot Rehabs og OCP.

Imidlertid får McDaggett informasjon fra et misfornøyd motstandsmedlem om hvor motstandskjempernes base ligger. Administrerende direktør Kanemitsu har utviklet sine egne ninja-androider kalt Otomo, og sender en av disse for å hjelpe McDaggett med å overvinne hele motstandsbevegelsen. De fleste av motstandsmedlemmene blir enten drept, eller tatt til fange. Når RoboCop kommer tilbake til opprørsbasen er basen forlatt, men en Otomo-enhet dukker opp og angriper ham. Nikko infiltrerer OCP og kringkaster en improvisert video, noe som avslører at OCP var ansvarlige for veldig mye av kriminaliteten i Detroit. Han inkriminerer dem også for å ha fjernet og drept innbyggere i Cadillac Heights. Sendingen får OCPs aksjer til å stupe. De er nå økonomisk ødelagt, og slår hele selskapet konkurs. Kanemitsu og selskapet hans stenger deretter OCP for godt, og planlegger å forlate hele Detroit.

## Skuespillere
* Robert Burke som Alex Murphy / RoboCop
* Nancy Allen som politi-betjent Anne Lewis
* Jill Hennessy som Dr. Marie Lazarus
* Remy Ryan som Nikko Halloran.
* John Castle som Paul McDaggett
* Bruce Locke som en Ōtomo-enhet
* Jodi Long som Keiko Halloran
* John Posey som David Halloran
* Mako som Kanemitsu
* Felton Perry som Donald Johnson
* Robert DoQui som Warren Reed
* Bradley Whitford som Jeffrey Fleck
* C.C.H. Pounder som Bertha
* Daniel von Bargen som Moreno
* Stanley Anderson som Zack
* Stephen Root som Coontz
* Eva LaRue Callahan som Debbie Dix
* S.D. Nemeth som Bixby Snyder
* Mario Machado som Casey Wong

## Referanser


## Eksterne lenker
*